open-index/open-wikipedia-markdown huggingface dataset:
Victoria (navn)

**Viktoria** og **Victoria** er kvinnenavn med opprinnelse i latinske *victor*, «seierherre». Victoria var den romerske seiersgudinnen.

## Etymologi
*Victoria* har opprinnelse som en feminin form av *[[Victor]]*, dannet av latinske *victor*, «seierherre». Navnet er også relatert direkte til det latinske ordet *victoria*, «seier».

*Viktoria* er en tysk og nordisk skrivemåte av navnet.

## Utbredelse
*Victoria* er kjent brukt på 400-tallet av en helligkåret martyr fra Nord-Afrika. I engelsktalende land var navnet lite brukt før 1800-tallet, da det ble populært gjennom dronning Victoria av Storbritannia (1819&ndash;1901). I England var *Victoria* mest populært i 1980-årene.

*Victoria* er kjent brukt i Sverige første gang i 1669. I Sverige var både *Victoria* og *Viktoria* mest brukt i tiårene rundt år 1900. 

Navnet *Victoria* har vært vanlig i Norge siden 1980-årene og hadde en popularitetstopp med 1 % i 1999. Navnet er dermed vanlig blant generasjon Z i Norge.

*Victoria* har vært et populært navn i USA siden 1990-årene.

*Viktoria* har norsk navnedag 25. februar, svensk navnedag 12. mars og estisk og finsk navnedag 22. mars.

*Victoria* har norsk navnedag 25. februar, svensk navnedag 12. mars og finsk navnedag 22. mars.

*Viktória* har slovakisk navnedag 10. mai og ungarsk navnedag 23. desember.

|}

## Kjente personer med navnet
Personene i listen er ordnet kronologisk etter fødselsår.
* Victoria av Storbritannia (1819&ndash;1901), dronning av Storbritannia og Irland
* Victoria av Tyskland (1840&ndash;1901), dronning av Preussen og keiserinne av Tyskland (født prinsesse av Storbritannia og Irland som datter av ovenstående)
* Victoria av Baden (1862&ndash;1930), svensk dronning fra 1907
* Viktoria Luise av Preussen (1872&ndash;1980), hertuginne av Braunschweig-Lüneburg
* Vittoria Belvedere (f. 1972), italiensk skuespiller
* Victoria Beckham (f. 1974), engelsk sanger, gift med fotballspiller David Beckham
* Victoria av Sverige (f. 1977), kronprinsesse av Sverige
* Viktoria Winge (f. 1981), norsk skuespiller og modell

## Referanser


## Eksterne lenker
*
Asjot Danieljan

**Asjot Danieljan** (armensk: Աշոտ Դանիէլյան; født 11. april 1974 i Jerevan) er en tidligere armensk vektløfter. Under OL 2000 i Sydney tok han opprinnelig bronsemedalje, men ble diskvalifisert og utestengt etter en positiv dopingtest på nandrolon.

## Referanser


## Eksterne lenker
*
MS «Oasis of the Seas»

**MS «Oasis of the Seas»** er et passasjerskip som ble bygget ved Perno verft i Åbo i Finland og levert i 2009. Hun delte tittelen verdens største passasjerskip med sitt yngre søsterskip MS «Allure of the Seas», hun har kapasitet til  passasjerer og kan ha over  som mannskap. Skipet har 18 livbåter som har en kapasitet på 370 personer hver, altså  personer totalt. Den har Fort Lauderdale som hjemmehavn. Skipet har 16 passasjerdekk, og den største suiten er 152 m2 med egen balkong på 85 m2. Hverken MS «Oasis of the Seas» eller MS «Allure of the Seas» kan ta med biler på sine seilaser. MS «Oasis of the Seas» besøkte Europa høsten 2014. Hun kostet 1,2 milliarder dollar å bygge. Skipet er 82 meter høyt.

## Historikk
MS «Oasis of the Seas» ble bestilt i februar 2006 og prosjektet ble først kalt «Prosjekt Genesis», noe som skulle vise seg å bli verdens største skip, nemlig Oasis-klassen. Skipet ble fullført og overlevert Royal Caribbean Cruises 28. oktober 2009. To dager senere forlot hun verftet i Åbo i Finland. Den 31. oktober 2009 klokken 00.15 passerte hun under Storebæltbroen med en klaring på 1,5 meter. Skipet, som var syv meter for høyt for broen, klarte med teleskopsenkede skorsteiner og høy fart å komme seg under broen med ca. 60 centimeters klaring. Skipet satte så kurs for sin hjemmehavn i Fort Lauderdale i Florida.

## Nabolag
Det nye med MS «Oasis of the Seas» var at skipet var inndelt i syv «nabolag», hvert med spesielle særtrekk.

## Bildegalleri

Fil:Oasis of the Seas.jpg| MS «Oasis of the Seas» ved Nassau, Bahamas


## Eksterne lenker
* 
* 
*  MS «Oasis of the Seas» offisielle hjemmeside
*  Royal Caribbean International - Oasis of the Seas
*  About2Cruise - Oasis of the Seas-The Float Out!
Gloppen Elektrisitetsverk

**Gloppen Elektrisitetsverk** (**GEV**) er en tidligere kommunal vannkraftprodusent og kraftleverandør med hovedkontor på Sandane i Gloppen kommune i Sogn og Fjordane. Kraftverket ble etablert i 1914 av Gloppen kommune, og startet kraftproduksjon i 1917 etter utbygging av Eidsfossen kraftverk i Eidsfossen i Gloppeelva.

Gjennom flere år var GEV et av fylkets største kommunale kraftverk, inntil Sogn og Fjordane Energi AS kjøpte opp selskapet i 2001. 

GEV drev tre kraftverk i Gloppeelva. Disse ble i 1995 leid ut til Sogn og Fjordane Energi, en avtale som løper til 2015. I årene 1995 til 2001 gikk GEV fra å være en produsent og lerevandør til å være leverandør. De tre kraftverka i Gloppeelva er:
*Eidsfossen
*Trysilfossen
*Evebøfossen

## Kilder
*NRKs fylkesleksikon om GEV
Brun båndmåler

**Brun båndmåler** (*Xanthorhoe quadrifasiata*) er en sommerfugl i gruppen av de egentlige målere  (Geometridae). Denne arten er funnet nord til Møre og Romsdal i Norge.

## Utseende
En middelsstor (vingespenn 25 – 32&nbsp;mm), slank, mest brungul måler. Den er større enn de fleste andre artene i slekten *[[Xanthorhoe]]* og kan kjennes på at forvingenes grunnfarge vanligvis er markert brunlig, ikke nøytralt grå som hos de fleste andre. Hannen har smalt fjærformede antenner, hunnen trådformede. **Forvingen** er vanligvis lyst brunlig (kanelbrun), med et bredt, lyst til mørkt grått, tverrbånd rundt midten. Dette båndet er kantet med hvitt på begge sider, innerkanten er fint bølgete mens ytterkanten i midten er trukket ut til en skarp tann. Utenfor ytterkanten har forvingene vanligvis bare utydelige flekker og striper, men de kan ha en markert, smal, hvit tverrstripe. **Bakvingen** er gråhvit med utydelige, grå tverrbånd. Larven er brun på ryggen, gulhvit på buken. Den har korte, men kraftige, oppstående børster og virker derfor mer "piggete" enn de fleste andre målerlarver.

## Levevis
Brun båndmåler lever hovedsakelig i skog. Larven kan leve på mange ulike lave urter, blant andre maurer (*Galium* spp.). De voksne målerne flyr i juni – juli, fra skumringen og utover natten. De kommer av og til til lys.

## Utbredelse
Arten finnes i nesten hele den palearktiske sone, men synes å mangle i Nord-Afrika og deler av Sør-Europa. I Norge er den påtruffet nord til Møre og Romsdal, men den ser ut til å være mindre vanlig enn mange av de andre *[[Xanthorhoe]]-*artene.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* UK moths, ''Xanthorhoe quadrifasiata''
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Gloppen kulturskole

**Gloppen kulturskole** (nynorsk: **Gloppen kulturskule**) er en kommunal skole med opplæring innen musikk og kulturelle aktiviteter. Skolen ble etablert i 1974 som den første musikkskolen i Sogn og Fjordane. Initiativtaker var Jon Aske. Fra 1. januar 2002 ble skolen offisielt en kulturskole.

Per 2008 hadde skolen 210 elever på vokal- og instrumentopplæring, og 12 elever på kulturtilbudene.  

## Eksterne lenker
* Om kulturskolen på kommunens nettsider
Lasse Tømte

**Lasse Tømte** (født 1954) er en norsk lyriker, oversetter og ungdomsskuespiller som i sine yngre år spilte en av hovedrollene i Wam & Vennerøds film *[[Lasse & Geir]]*.

Tømte er født og oppvokst i Oslo. filmdebuterte i rollen som Geir i det sosialrealistiske ungdomsdramaet *[[Lasse & Geir]]* (1976). Han har også hatt biroller i *[[Det tause flertall]]* (1977) og *[[Hvem har bestemt]]* (1978), begge av Wam & Vennerød.

Tømte tilhørte det litterære undergrunnsmiljøet på 1970-tallet, med unge forfattere som utga egne dikt i undergrunnsaviser og egenproduserte hefter. Han debuterte som forfatter i 1973 med diktsamlingen *Stjerner- konkret poesi*, og har flere publiserte utgivelser etter det. Han har i stor grad arbeidet som oversetter, ikke bare av litterære verk, men også som teknisk oversettelser via eget firma, Alfabeta Språkservice Lasse Tømte. Han har også satt musikk til en del av dikt.

## Bibliografi (utvalg)
;Egne utgivelser
* *Stjerner- konkret poesi*. 1973
* *Dikt fra virkeligheten*. 1973
* *Ugress*. 1973
* *Veksling*. 1974
* *Havet*. 1974

;Oversettelser / gjendiktninger
* Adrian Henri: *Middagstider i natt*. 1973
* Vimala Thakar: *Frihetens flamme*. 1974  
* Tahar Ben Jelloun: *Alt som ennå ikke er dødt*. 1977
* Jacques Prevert: *Sola skinner for alle*. 1980
* Hans Magnus Enzensberger: *Titanics undergang*. 1984
* Ane Schmidt: *Jeg*. 1986
* Hans Magnus Enzensberger: *Mausoleum*. 1986  
* Fernando Rodrigez: *Dikt*. 1996

## Referanser


## Eksterne lenker
*
Leech Lake indianerreservat

**Leech Lake indianerreservat** (*Gaa-zagaskwaajimekaag* på Ojibwa) er et indianerreservat som ligger i fylkene Beltrami County, Cass County, Hubbard County og Itasca County litt nord for den midtre delen av amerikanske delstaten Minnesota. Reservatet er landområdet for Leech Lake-gruppen av Ojibwe. I folketellingen i 2000 ble det registrert 10&nbsp;205 innbyggere, noe som gjør reservatet til det største i delstaten etter folketall. Det er det nest største reservatet etter landområde i delstaten (etter White Earth indianerreservat) med sine 2&nbsp;518,806&nbsp;km². Reservatet ville vært det største dersom vannområder også hadde vært medregnet, da over en fjerdedel av området består av innsjøer. De største innsjøene er Leech Lake, Lake Winnibigoshish og Cass Lake. Det totale arealet, inkludert vann, er 3&nbsp;392,65 km².

Kjerneområdene av reservatet ble etablert i henhold til en traktat i 1855, da som tre mindre reservat for Pillager-gruppen av Chippewaindianere og har blitt endret flere ganger siden. Gjennom Indian Reorganization Act i 1934 ble dagens reservat dannet ved en sammenslåing av de tre Pillagergruppene fra reservatene Leech Lake, Cass Lake og Lake Winnibigoshish i tillegg til Lake Superior-gruppen av Chippewaindianere og White Oak Point indianerreservat av Mississippichippewaene.

Mesteparten av reservatet er i dag dekket av Chippewa National Forest, og bare en veldig liten andel er eid av stammens medlemmer. Kildeelvene til Mississippielven ved Lake Itasca er også innenfor reservatgrensene, men er en del av Itasca State Park. Rundt 40 innsjøer i området blir brukt til produksjon av villris og områdets innbyggerne produserer mer ris enn noe annet reservat i delstaten.

## Befolkning

Landsbyene på Leech Lake-reservatet består av elleve mindre samfunn i tillegg til to samfunn som er utenfor reservatet, men som har en betydelig andel medlemmer av Leech Lake-gruppen.

* Ball Club
* Bena
* Cass Lake
* Inger
* Mission
* Oak Point
* Onigum
* Pennington
* Smokey Point
* Squaw Lake
* Sugar Point
* Deer River (delvis)
* Longville (delvis)

## Eksterne lenker
* 
*  Leech Lake Reservation and Off-Reservation Trust Land, Minnesota United States Census Bureau
*  State of Minnesota Indian Affairs &ndash; Tribes: Leech Lake
Flavius Valerius Severus

**Severus** (latin: *Flavius Valerius Severus Augustus*; død 16. september 307), tidvis omtalt som Severus II var romersk keiser med ansvar for Italia og Nord-Afrika. Han var utnevnt som medkeiser og underlagt Galerius. Hans styrte fra 306 til 307, og var en av de ubetydelige keisere i romersk historie; utøvde liten makt og oppnådde ingenting.

## Liv og virke
### Bakgrunn
Det er lite som er kjent om Flavius Valerius Severus. Han kom fra beskjedne røtter, født ved en ukjent dato en gang på midten av 200-tallet et sted i Illyricum. Han gikk inn i den romerske hæren hvor han gradvis gjorde militære karriere og steg i gradene. Han var en gammel venn og våpenbror av Galerius. Tidlig i sin karriere holdt han en kommando. Da keiser Diokletian i Nicomedeia (i Anatolia) og Maximianus Herculius i Mediolanum (Milano) tok av seg den keiserlige purpurkappen og abdiserte som keisere den 1. mai 305, utnevnte de Konstantius I Klorus og Galerius som ''augusti'' (keisere) i sitt sted. Severus og Maximinus II Daia ble opphøyd til ''cæsar'' (nestkommanderende). Begge *cæsar* var fremmet av Galerius og mottok sine utnevnelser fra ham. Konstantius I Klorus og Severus hadde ansvaret for den vestlige delen av Romerriket mens Galerius og Daia kontrollerte dem østlige delen.

### Som medkeiser
Galerius håp med at Severus var hans egen håndplukkede mann, kontrollerte han i praksis tre fjerdedeler av imperiet.  Da Konstantius I Klorus døde brått sommeren 306 i York i Britannia, utropte hans soldater Konstantius' sønn Konstantin som ny keiser i vest. Det skapte uorden i Galerius' planer, og samtidig var det store misnøye i Italia grunnet det harde skattepresset, og Maxentius, sønn av den avgåtte keiser Maximianus Herculius, og gift med Galerius' datter, utnyttet den italienske misnøyen med å erklære seg selv til keiser i Roma.

Galerius sendte Severus for å slå ned opprøret. Severus marsjerte mot Roma fra Mediolanum (Milano) i spissen for en hær som tidligere hadde tilhørt Maximianus. Maxentius sendte bud til sin far hvor han tilbød han purpurkappen som medkeiser av riket. Maximianus Herculius aksepterte, og da Severus ankom Romas murer, beleiret han byen. Maxentius bestakk hans soldater, og på et felles signal deserterte Severus' soldater og gikk over til opprørslederen. Med noen få gjenværende lojale menn flyktet Severus til Ravenna. Maximianus fulgte etter og forhandlet med den forlatte keiseren. Han lovte Severus at han ville beholde livet om han overga seg og bli behandlet humant. Severus aksepterte og overga seg. Han ble ført til Roma som fange og siden holdt innesperret i Tres Tabernae et stykke utenfor byen. Da Galerius selv invaderte Italia for å bekjempe Maximianus og hans sønn Maxentius døde Severus under uklare omstendigheter. Han ble enten henrettet eller tvunget til å begå selvmord den 16. september 307.

## Referanser


## Eksterne lenker
*
Knut Pettersen

**Knut Edgar Pettersen** (1937–2005) var en norsk skuespiller, forfatter og manusforfatter. Han er kjent fra hovedrollen i den svenske filmen *[[Misshandlingen]]* fra 1969, som vant Guldbaggen i 1970 og fra rollen som den tyranniske faren til Lasse i Wam & Vennerøds dramafilm *[[Lasse & Geir]]* fra 1976.

Pettersen ble født i Fyresdal og utdannet ved Statens Teaterskole. 

Ved siden av ovennevnte titler kan det nevnes at han spilte Markus på Baktoberg i den svenske TV-serien *[[Nybyggarland]]* (1972). Han var både manusforfatter og medspiller i den svenske TV-filmen *[[Fläskfarmen]]* fra 1986. 

Pettersen debuterte som forfatter med *Psykopaten* (Bonniers 1971). I Sverige utga han også *Uppfinningen* (Författarforlaget 1978) og *Patienterna* (Författarförlaget 1979), utgitt i Norge som *Patenten* og *Grisefarmen* (Falken Forlag 1982 og 1983). Senere utga han *Kannibalene* (Falken 1984) og *Syndebukken* (Tiden 1986). I en periode på 1980-tallet var han fast spaltist i den venstreorienterte avisa *[[Friheten]]*. 

Han var medlem av Den norske Forfatterforening og Norske Dramatikeres Forbund.

## Referanser


## Eksterne lenker
*
Halm

**Halm** er den delen av loavlingen (strået) som blir igjen når kornet er tresket fra. Halm består nesten bare av ren cellulose, og har liten næringsverdi.

Tidligere ble kornet slått med sigd og ljå, fraktet bort fra jordet og tresket på gården. Halmen var en viktig ressurs og ble benyttet til mange formål. Halmen ble blant annet kuttet opp til hakkels med hakkelsmaskiner, og etter å ha blitt bløtet og blandet med mel, brukt som mindreverdig fôr til dyrene.

Etter at selvgående skurtreskere ble benyttet, ble halmen tilbake på åkeren. På grunn av liten verdi og til bry ved jordarbeiding ble den gjerne brent på bakken (halmbrenning). I distrikter med lite husdyr og dermed lite bruk av gjødsel har halmen stor betydning som jordforbedringsmiddel, for å opprettholde det organiske materialet i jorden og bygge opp humus.

Halm har igjen fått økt verdi ettersom energiprisene har økt og det har blitt lønnsomt å brenne halmen.

## Anvendelsesområder
Halmen har hatt, og har også i dag flere anvendelsesområder:

### Historisk

* *[[Madrass]]er* (halm-madrass), eller sengefyll.
* *Taktekking* – Særlig rug-halm, pga. motstandsdyktighet mot råte. – For eksempel i Danmark og Syd-Sverige.
* *Strø* for dyr – Kuttet i små biter (brukes også i dag).
* *Jordforbedring* – Kuttet og harvet ned i jorden og tilført tildels betydelig nitrogen (brukes også i dag). 
* *Byggemateriale* – Blandet med leire og tørket i blokker (tildels også i dag).
* *Isolasjon* i vegger i bygninger (ble regnet som mindreverdig).
* *[[Stråhatt]]er* – Brukes også i dag.
* *Dekorasjoner* – Særlig juledekorasjoner (brukes også i dag).
* *Halmsekk* – En sekk fylt med halm.

### I dag
* *Strø* for dyr
* *Brensel* – Tørket og presset til briketter som CO<sub>2</sub>-nøytralt brensel.
* *Drivstoff* – Omdannet til bioetanol som CO2-nøytralt drivstoff for biler.
* *Hus* - bygd av baller eller prefabrikkerte halmmoduler.

## Litteratur
* 

## Referanser


## Eksterne lenker
*
Akif Pirinçci

**Akif Pirinçci** (født 20. oktober 1959 i Istanbul i Tyrkia) er en tysk-tyrkisk forfatter.

Pirinçcis familie emigrerte til Tyskland da han var 9 år gammel. Fjorten år gammel skrev han sin første dreiebok for den bayerske kringkastingen, Bayerischer Rundfunk. Kort tid etter mottok han en hørespillpris fra Hessischer Rundfunk. Han studerte deretter ved Akademiet for film og fjernsyn i Wien, og arbeidet som dreiebokforfatter.

I 1980 debuterte Pirinçci med *Tränen sind immer das Ende*, en kjærlighetsroman for ungdom. Debutboken vakte oppmerksomhet, men sitt internasjonale gjennombrudd fikk forfatteren med sin andre bok, kriminalromanen *Felidae* i 1989. Bokens jeg-person og etterforsker er katten Francis. Den spesielle kombinasjonen høy sjarmfaktor og fabulerende kommentar til nazitiden ble bemerket, og boken ble raskt en internasjonal bestselger. Den er siden oversatt til 17 språk, og ble etterfulgt av ytterligere fem «katte-krim». Pirinçci skrev selv manus til en animert film bygget over boken; *Felidae* (1994) – Tysklands til da mest påkostede tegnefilm.

Pirinçci har senere utgitt flere skjønnlitterære bøker. Deriblant *Yin* (1997), en dystopi fra en verden der alle menn er utryddet av et virus.

Akif Pirinçci bor og arbeider i Bonn.

## Bibliografi
* *Tränen sind immer das Ende* (1980)
* *Felidae* (1989)
* *Der Rumpf* (1992)
* *Francis : ein Felidae-Roman* (1993)
* *Das grosse Felidae-Katzenbuch : was sie fühlen, wie sie denken, was sie lieben : Kommentiert von Francis dem berühmten Kater* &ndash; sakprosa om katter (1994), sammen med Rolf Degen. Også utgitt som *KatzenSinne*
* *Yin* (1997)
* *Cave Canem  : ein Felidae-Roman* (1999)
* *Die Damalstür* (2001)
* *Das Duell : ein Felidae-Roman* (2002)
* *Salve Roma! : ein Felidae-Roman* (2004)
* *Der eine ist stumm, der andere ein Blinder* (2006)
* *Der letzte Weltuntergang: Krimi-Erzählungen* (2007)
* *Schandtat : Ein Felidae-Roman* (2007)

### Oversettelser til norsk

## Referanser


## Eksterne lenker
* 
* 
* 
*  KrimiCouch: Akif Pirinçci
Ź

**Ź** eller **ź** (*[[Z]]* med akutt aksent) er den 31. og nest-siste bokstaven i det polske alfabetet, plassert mellom *[[Z]]* og *[[Ż]]*. Den representerer lyden , en stemt, alveolopalatal frikativ.
Interkommunalt arkiv

**Interkommunalt arkiv** er selvstendige interkommunale selskaper som yter ulike arkivrelaterte tjenester for sine eiere. Navnene blir vanligvis forkortet *IKA* og som oftest etterfulgt av navnet på fylket institusjonen dekker (eks. IKA Rogaland, IKA Vest-Agder) Interkommunale arkiver er som regel organisert etter lov om interkommunale selskaper eller etter kommuneloven. Et IKA kan dekke et eller flere fylker, og bortsett fra Akershus fins det IKA-er som dekker alle landets fylker.

IKA har vanligvis to hovedoppgaver: rådgivning innen moderne arkivdanning for eiere, og depotoppgaver. Rådgivningstjenesten dekker de fleste aspekter ved moderne arkivdanning, så som arkivplanlegging og innkjøp og konfigurering av sak/arkivsystemer. Arkivplanlegging omfatter blant annet utarbeidelse av lokalt regelverk, rutiner, registrering av arkivenes innhold og oppbygging og dokumentering av elektroniske arkivsystemer. Depotoppgaver innebærer blant annet mottak, kontroll og oppbevaring av eldre/avsluttede arkiver, tilgjengeliggjøring og formidling fra arkivene. De fleste IKA'er tilbyr depottjenester både for arkiver produsert i papirformat og arkiver produsert i elektronisk form. Etter hvert som fullelektroniske saksarkiver innføres i kommunene vil det bli større behov for spesialkompetanse for å ta vare på og tilgjengeliggjøre digitalt arkivmateriale, og slik kompetanse kan ikke bygges opp i alle små kommuner i landet. Interkommunale arkiv har en sentral rolle i oppbygging av slik kompetanse.

IKA sin økonomi er i hovedsak bygget opp rundt årlige bidrag fra samtlige eiere, ofte beregnet ut fra innbyggertall i kommunene. Representantskapet er etter lov om interkommunale selskaper IKAs høyeste myndighet. Her deltar alle eierkommunene. Representantskapet velger et styre som har ansvaret for den daglige driften i selskapet.

Selv om IKA er selvstendige selskaper er de kjent for sitt faglige samarbeid på alle fagområder. Helt siden opprettelsen av de første IKA'en har de gjennom formelt og uformelt samarbeid utviklet høy kompetanse innen sine fagfelt. Formelle samarbeid inkluderer arkivplan.no, tidsskriftet *[[Arkheion]]* og tyngre faglige prosjektsamarbeid.

## Se også
* Arkiv Øst
* Interkommunalt arkiv for Buskerud, Vestfold og Telemark IKS 
* Interkommunalt arkiv i Finnmark IKS
*Interkommunalt arkiv i Hordaland IKS
* Interkommunalt arkiv for Møre og Romsdal IKS
* Interkommunalt Arkiv i Rogaland IKS
* Interkommunalt arkiv i Vest-Agder IKS
## Eksterne lenker

* Arkiv Troms
* Arkiv Øst
* Arkivsenter Sør
* Aust-Agder kulturhistoriske senter
* IKA Finnmark IKS
* IKA Opplandene
* Interkommunalt arkiv for Buskerud, Vestfold og Telemark IKS (IKA Kongsberg)
* Interkommunalt arkiv i Hordaland
* Interkommunalt arkiv i Møre og Romsdal
* Interkommunalt arkiv i Nordland
* Interkommunalt arkiv i Rogaland
* Interkommunalt arkiv i Trøndelag
Moldovas riksvåpen

**Moldovas riksvåpen** er et todelt rødt og blått våpenskjold med et gull uroksehode med en gull åttetakket stjerne mellom hornene, gull rose og gull skråstilt halvmåne, gull innrammet. Omkring skjoldet en ørn i naturfarger som holder et kors i nebbet, et gull septer i høyre klo og en grønn olivengren i venstre klo. Ørnen symboliserer folkets latinske opprinnelse.

Våpenet i sin nåværende form ble antatt 1994.

Våpenet er opprinnelig fra 15. århundres Fyrstedømmet Moldova, med en sol i stedet for rosen. Sol og måne er symboler hentet fra antikke dakiske mynter. Der åttetakkede stjernen er tolket som et gammelt dakisk visdomssymbol. Uroksens hode er fra det bessarabiske våpenet. 


  Fil:Moldavia's coat of Arms of 1481.jpg|Moldovas riksvåpen 1481 under Stefan III av Moldavia
  Fil:Moldova herb.jpg|Fyrstedømmet Moldovas våpen, avbildet på en mur. i Cetățuia-klosteret i Iași (17. århundre).
  Fil:Coat of arms of Bessarabia Governorate 1878.svg|Det russiske guvernementet Bessarabias våpen (19. århundre)
  Fil:Coat of arms of Moldavian Democratic Republic.svg|Bessarabias våpen ved sammenslutningen med Romania 1918.


## Moldovske SSR

Den moldovske sosialistiske sovjetrepublikks riksvåpen var avledet fra Sovjetunionens våpen. Det viser en oppadstigende sol med hammer og sigd, den kommunistiske røde stjerne øverst. Solen er omgitt av en krans av hveteaks, maiskolber, epler og pærer.

På båndet som omslynger kransen står det «Proletarer i alle land, foren dere» på russisk (*Пролетарь дин тоате цэриле, униць-вэ!*)og moldovsk (*Proletari din toate țările, uniți-vă!*). Kyrillisk RSSM står for *Република Советикэ Сочиалистэ Молдовеняскэ*, republikkens navn.

Våpenet er videreført i modifisert form av republikken Transnistria.
Likelønn

Prinsippet om **likelønn** er en politisk målsetning om at kvinner skal tjene like mye som menn. Det går lenger enn prinsippet om «lik lønn for likt arbeid», som har lenge vært lovfestet i Norge. I dag er gjennomsnittlig lønn for kvinner noe lavere enn for menn.

Kvinners regulativlønn (korrigert for bonuser/provisjon og overtidsgodtgjørelse) utgjør i gjennomsnitt ca. 88 prosent av mannens, mens den ukorrigerte gjennomsnittslønnen for kvinner utgjør ca. 85 prosent av mannens. Siden menns lønnsfordeling er langt skjevere enn kvinners kan median være et vel så godt mål som gjennomsnittet. Med dette målet øker kvinners ukorrigerte lønn som andel av menns til 92 prosent.

## Lønnsgapet skyldes ulike yrkesvalg

Årsaken til lønnsgapet ligger i at menn i større grad enn kvinner jobber i sektorer, yrker og bransjer med høyere lønn. Når menn og kvinner har de samme individuelle ressurser og egenskaper, når de arbeider i samme bransje, sektor, yrke og bedrift, og når de i tillegg har samme lederansvar, blir lønnsgapet tilnærmet lik null.

Regjeringen i Norge har nedsatt Likelønnskommisjonen med Anne Enger som leder. Den fremla seks forslag til tiltak i februar 2008. Høringsfristen har blitt utsatt til 1. oktober 2008.

## Likelønnspott til kvinnedominerte yrker

Ett av forslagets vesentligste tiltak er en likelønnspott på tre milliarder kroner til kvinnedominerte yrker i offentlig sektor. En forutsetning er at det blir skapt en avtale mellom partene om at lønnsveksten som finner sted i offentlig sektor kan være høyere enn den i privat sektor, samt at nye relative lønnsforhold mellom grupper ikke utløser krav om kompensasjon.

I Norge hadde postverket likelønn allerede fra 1647. Det skyldtes at kvinner var postmestere på lik linje med menn. I 1907 forsøkte poststyrelsen å innføre lavere lønn for kvinnelige ansatte, men det lyktes aldri.

## Se også
* Lik lønn for likt arbeid

## Referanser
Monacos riksvåpen

**[[Albert II av Monaco|Fyrst Albert IIs]] våpen** tilsvarer Monacos riksvåpen. Våpenet er gått i arv uendret siden 1858.

Våpenskjoldet er sølv og rødt rutemønstret, omrammet av en hermelinforet kappe. Skjoldholderne er fransiskaner-munker. De symboliserer hvordan Monaco ble erobret i 1297, da François Grimaldi inntok byen ved soldater som var utkledd som munker, med sverd skjult under kappene. Kransen omkring skjoldet representerer St. Charles-ordenen. På banneret under skjoldet huset Grimaldis motto *Deo Juvante*, latin for «Ved Guds hjelp».
P3 Sessions

***P3 Sessions*** er et norsk musikkprogram som gikk på NRK Radio fra 2003 til 2010. Konseptet gikk ut på å sende konserter fra norske artister. Sendingene gikk på P3 og ble overført direkte fra NRKs livescene, Studio 19. Essensen i P3 Sessions var den nære og fysiske interaksjonen mellom publikum og artister. Formålet var å gjøre hver P3Session til en unik og eksklusiv opplevelse. Håkon Moslet var hoveddrivkraften bak programmet.

Første sending var med Bigbang og Karen Jo Fields. Siden fulgte konserter med artister som blant annet Dimmu Borgir, Kaizers Orchestra, Raga Rockers, Bigbang, Travis samt Håkan Hellström. De fleste konsertene ble overført fra NRKs Studio 19. Andre ble sendt fra andre scener og til og med skoler, blant annet skolegården til Spjelkavik VGS i Ålesund.

Første sending gikk på luften den 3. september 2003.

## Referanser
Ajer videregående skole

**Ajer videregående skole** var en skole i Hamar, som ble grunnlagt i 1938 under navnet Hamar handelsgymnasium. Den ble slått sammen med Hamar katedralskole i 2004. Skolen lå i bydelen med samme navn – Ajer – og ble bygget om da storskolen ble bygget i 2007/2008. I dag ligger "teknologibygget" der Ajer videregående lå før. Bygningen er lærested for yrkesfagene Teknikk og industriell produksjon og Elektrofag.

Elevene i teknologibygget deler kantine og bibliotek med de andre studieretningene, men har i stor grad sine fag i sitt bygg. Nybygget og Teknologibygget er knyttet sammen av en gang over bakken. Ikke langt fra Ajer, og i andre enden av det lange Nybygget, lå skolebygningen som Katedralskolen brukte mellom 1968 til 2007.

Ajer videregående tok i sin tid over bygningen etter Hamar Handelsskole. 
## Referanser
HTC Touch Diamond

**HTC Touch Diamond** (P3700) er en Windows Mobile-basert telefon fra HTC. Ulikt andre modeller fra HTC har den systemet TouchFLO 3D. HTC Touch Diamond er en konkurrent til blant annet iPhone fra Apple.

## TouchFLO 3D
TouchFLO 3D er et helt eget brukergrensesnitt designet av HTC. TouchFLO 3D er oppfølgeren til TouchFLO som ble brukt på HTCs Touchserie.
TouchFLO 3D er brukt på HTC Touch Diamond, HTC Touch Pro og **HTC Touch HD**.
TouchFLO 3D har menyer for meldinger, vær-oppdateringer, e-post, programmer, Internett med mer.
Brukere navigerer i menyene ved hjelp av enten å dra fingeren fort forbi skjermen, ved å røre ved ikonene på bunnen eller ved å dra fingeren mellom ikonene på bunnen av skjermen.
Gina Krog-feltet

**Gina Krog-feltet** (tidligere **Dagny**) er et norsk oljefelt om lag ti kilometer fra Sleipner Vest. Det ble oppdaget som gassfelt i 1978.

I 2008 foretok StatoilHydro boringer under gassfeltet og fant store forekomster av olje. Sammenlagt utvinnbart volum ble anslått til 100&ndash;125 oljeekvivalenter.

Feltet hadde produksjonsstart 30. juni 2017.

## Referanser
Paul René Roestad

**Paul René Roestad** (født 1948) er en norsk filmfotograf.

Roestad debuterte som B-filmfotograf på filmmusikalen *[[Ungen (1974)|Ungen]]* (1974). Han var Wam & Vennerøds sjeffotograf på 1970-tallet og arbeidet på filmer som *[[Lasse & Geir]]* (1976), *[[Det tause flertall]]* (1977), *[[Hvem har bestemt]]* (1978), *[[Svartere enn natten]]* (1979) og *[[Liv og død]]* (1980). Han har også vært fotograf på flere av Vibeke Løkkebergs filmer. Han har videre hatt foto på filmer som *[[Flaggermusvinger (film)|Flaggermusvinger]]* (1992) og *[[Jomfruene i Riga]]* (1996).

For sin mangeårige innsats i norsk film gjennom mange år, ble han tildelt Amandakomiteens Gullklapper under Amandaprisen 2022.

Etter 1990-årene har han vært redaktør for *jobbfeber.no* og sittet som generalsekretær i IMAGO fra 2003 til 2008.

## Referanser


## Eksterne lenker
*
Stillehavets Grand Prix

**Stillehavets Grand Prix** var et Formel 1-løp som ble kjørt 2 ganger, i  og , på TI circuit Aida i Japan. Michael Schumacher vant løpet begge gangene det ble kjørt.

## Vinnere av Stillehavets Grand Prix

## Referanser
Mike Jones

**Michael J. Jones** (født 18. april 1968) er en engelsk fotballdommer. Jones har dømt i Football League siden 1997.

## Karriere
Jones ble forfremmet til Football League dommer i 1997, og hans første kamp som dommer var Mansfield Town mot Hull City den 9. august 1997.

Han første kamper på Wembley i 2007; League 2 play-off finalen (Bristol Rovers mot Shrewsbury Town) og FA Trophy Finalen (Stevenage Borough mot York City). 

I 2008 ble han en Selected Group Referee, så gjorde at han kunne dømme i Premier League. Hans førte kamp som dommer i Premier League var Hull City mot Wigan Athletic den 30. august 2008.

I 2009–10 sesongen, kom han i stort fokus fordi han godtok et skudd av Sunderland's Darren Bent som gikk via en badeball (kastet på banen av en Liverpool fan) forbi Liverpool Keeper Pepe Reina og ble et tellende mål. Jones fortsatte som dommer i Premier League på tross av denne hendelsen.

## [[Premier League 2009/10]]

## [[Premier League 2008/09]]

## Premier League-karriere

## Eksterne lenker
* 

Mike Jones' profil på Professional Game Match Officials (PGMOL) offisielle side
Nederlands riksvåpen

**Nederlands riksvåpen** er det samme som monarkens personlige våpen, med unntak av den kongelige kappen. Selve våpenskjoldet har fulgt det nåværende kongehuset siden hertug Walram II av Nassau (1220-1276).

Riksvåpenet er beholdt uendret siden 1813.  


Fil:Koninklijk Wapen van het Koninkrijk der Nederlanden (1907).jpg|Dronning Beatrix's våpen
|Ludvig Napoleons våpen 1806-1810
Fil:Wapenschild Republiek der Zeven Verenigde Nederlanden.gif|Republikken De forente Nederlandenes riksvåpen 1581-1795
Fil:Arms Nassau.png|Huset Oranien-Nassaus våpen 1255


## Referanser
Adsjaria

**Adsjaria** (offisielt: **Den autonome republikken Adsjaria**) er en autonom republikk sørvest i Georgia, grunnlagt 13. oktober 1921. 

Adsjaria er et populært turistmål. I det subtropiske klimaet dyrkes blant annet sitrusfrukter og te.

## Referanser


## Eksterne lenker
* 
* Adsjarias høyeste råd
* Masteroppgave i sosialantropologi om nasjonal og religiøs tilhørighet i Adsjaria.
Ulysses (romsonde)

**Ulysses** var en romsonde som ble sendt av sted fra romferjen Discovery i oktober 1990.
Formålet var å undersøke solens poler, herunder solvinden og magnetfeltet.
Sonden opererte til 30. juni 2009.

## Referanser
Needles

**Needles** (mojave: *ʼAha Kuloh*) er en by på vestbredden av elva Colorado i San Bernardino County i California. Byen ligger i Mojave Valley, som strekker seg over grensa mellom California og Arizona. Innbyggertallet var 4&nbsp;830 ved folketellingen i 2000, og ble anslått til 5&nbsp;700 i 2008.

Byen ble grunnlagt i 1883, i forbindelse med byggingen av jernbanen som her passerer over Colorado-elva. Den er oppkalt etter «The Needles», en gruppe piggete fjelltopper på Arizona-siden av elva. Det er en relativt stor mohave-befolkning i byen, dog ikke en majoritet.

Hovedveien Interstate 40 passerer forbi byen. Byen har ørkenklima, med ekstremt varme somre og temperaturer på nærmere 50&nbsp;°C.

## Referanser


## Eksterne lenker
*
Trond Bjørnenak

**Trond Bjørnenak** (født 31. januar 1964) er en norsk siviløkonom, professor og forfatter av lærebøker. Han er ansatt ved Norges Handelshøyskole i Bergen og 20% ved UiA i Grimstad.

## Bibliografi
* Aktivitetsbasert kalkulasjon, Fagbokforlaget (1994) ISBN 9788276740318
* Utvikling av økonomisystemer, Tano Aschehoug (1995) ISBN 9788251831529
* Oppgavesamling i driftsregnskap, Ad Notam Gyldendal (1996) ISBN 9788241704987
* Budsjettering, Cappelen akademisk (1999) ISBN 9788245600797
* Driftsregnskap og budsjettering, Universitetsforlaget (2005) ISBN 9788215007793
*Strategiske lønnsomhetsanalyser, Fagbokforlaget (2019) ISBN  9788245026924

## Referanser


## Eksterne lenker
* 
* 
* Cultiva
Sør-Afrikas Grand Prix

**Sør-Afrikas Grand Prix** var et Formel 1-løp som i 1962-1963 og 1965 ble arrangert på Prince George Circuit. Fra 1967 til 1985, og i 1992 og 1993, ble løpet kjørt på Kyalami Circuit. Totalt ble det kjørt 23 ganger, tre på Prince George Circuit og 20 på Kyalami Circuit.

## Vinnere av Sør-Afrikas Grand Prix

*Løp markert med rosa bakgrunn var ikke en del av Formel 1-verdensmesterskapet.*

## Referanser
Nord-Makedonias riksvåpen

**Nord-Makedonias riksvåpen** ble antatt 27. juli 1946 som Folkerepublikken Makedonias emblem. Nord-Makedonia benytter fortsatt emblemet etter republikkens uavhengighet fra Jugoslavia 1991. Riksvåpenet er utformet etter mønster av Sovjetunionens riksvåpen og er ikke vanlig heraldisk, men i typisk kommunistheraldisk form.

Våpenet viser en oppadstigende sol over et landskap av fjell og sjø. Øverst kommunismes femtakkete røde stjerne. Landskapet er omkranset av hveteaks, tobakksblader og valmueknopper, knyttet sammen med et bånd brodert i tradisjonelt makedonsk mønster.

## Historisk utvikling

Det nåværende emblemet er en revidert versjon av våpenet til Sosialistrepublikken Makedonia fra 1946. Fjellet representerte Pirinfjellene. Vannet er elva Vardar.


Fil:Coat of arms of Macedonia (1944–1946).svg|Folkerepublikken Makedonias emblem 1944-1946
Fil:Coat_of_arms_of_Macedonia_(1946-2009).svg|Sosialistrepublikken Makedonias emblem 1946-1991
Fil:Coat_of_arms_of_Macedonia_(1946-2009).svg|Republikken Makedonias emblem 1991-2009
File:Предлог-грб_на_Република_Македонија_2014.svg|Regjeringens forslag til nytt riksvåpen av 2014

Forslag om et riksvåpen i heraldisk stil har foreløpig ikke ført fram. Et utkast fra 1992 er et rødt skjold med gull løve. Forslaget ble avvist fordi

* flere politiske partier bruker allerede emblemet som partisymbol
* Makedonias etniske albanere forkastet emblemet fordi det representerer bare etniske makedonere i stedet for hele nasjonen
* Historisk framstiller nabolandet Bulgarias riksvåpen et rødt skjold med gull løve.

Partiene i nasjonalforsamlingen har blitt enig om fortsatt å benytte det gamle våpenet inntil enighet om et skifte er oppnådd. I en periode ble riksvåpenet fjernet fra landets pass, men i 2007 ble det uforandrede våpenet fra den jugoslaviske sosialistrepublikken Makedonia gjenopptrykket.

## Referanser
Azizabad-luftangrepet

**Azizabad luftangrepet** fant sted fredag den 22. august 2008 i landsbyen Azizabad, som ligger i Shindand-distriktet i Herat-provinsen i Afghanistan. Rundt 90 sivile, 60 barn og 30 voksne, ble drept under angrepet og en rekke bygninger i landsbyen, ble truffet eller ødelagt. En Taliban-kommandant var det planlagte målet for luftangrepet.

## Oppsummering av begivenheter
Afghanske regjeringsstyrker og koalisjonsstyrker var i gang med en operasjon i området i jakten på en Taliban-kommandant ved navn Mullah Siddiq. Angrepet på Azizabad ble satt i gang da etterretning indikerte at Siddiq var i landsbyen. I stedet for å sende sivile agenter inn for å bekrefte dette besluttet koalisjonstyrkenes kommandant å tilkalle flyet. En stor forsamling av sivile hadde denne dagen satt hverandre i stevne i Azizabad for å minnes en nylig avdød lokal leder. Anslått 90 mennesker ble drept og mange hjem ble ødelagt, ifølge vitner i en rapport som ble gjort av den afghanske regjering, og som ble bekreftet av United Nations Assistance Mission in Afghanistan (UNAMA), ledet av Kai Eide. Angrepet ble utført av et amerikansk AC-130 fly for bakkeangrep.

## Reaksjon
### Azizabad-beboere
Dagen etter angrepet, lørdag den 23. august 2008, organiserte landsbyboerne en demonstrasjon rettet mot de afghanske troppene som var blitt utstasjonert i Azizabad for å dele ut mat og andre fornødenheter. Adskillige mennesker ble såret under en konfrontasjon mellom beboere og soldatene.

## Episoden truer med å drive kile inn mellom allierte
Den afghanske regjering er oppsatt på at få innført ytterligere begrensninger i bruken av slike luftangrep da disse gjentatte feilene, snarere enn å vinne «hjertene og sinnene», risikerer å tape dem alle.

Amerikanske talsmenn fastholder at flertallet av de drepte var opprørere, noe president Hamid Karzais talsmann Humayun Hamidzada avviste. NATOs øverste talsmann i Afghanistan, brigadegeneral Richard Blanchette, har varslet en felles gransking som representanter fra NATO, amerikanske styrker og afghanske myndigheter deltar. Dette blir avvist fra det afghanske regimets side.

## Referanser
Prestfjorden

**Prestfjorden** er en fjord mellom Langøya i øst og Skogsøya i vest i Øksnes kommune i Nordland. Fjorden starter på sørsiden av Gåsøya i nord og strekker seg 9,5 kilometer sørover langs østsiden av Skogsøya til Reinøya.

Høydalen er ei bygd som ligger på østsiden av fjorden, og litt lenger sør ligger tettstedet Myre, som er administrasjonssenteret i Øksnes kommune. Tettstedet ligger delvis på Sommarøya som ligger i fjorden. På Skogsøya er det få bosetninger langs fjorden. I sør holder fjorden fram til Steinlandsfjorden og Romsetfjorden.

## Referanser




## Eksterne lenker
* Se også tråleren, Prestfjord
Vangestadloftet

**Vangestadloftet** er et middelalderloft på gården Nordre Vangestad i Flesberg i Numedal. Det er bygd ca. 1300. Bygget er laftet med både findalslaft og raulandslaft, to teknikker som begge ble brukt i middelalderen. Tømmerkjernen har stokker med høyt ovalt tverrsnitt i underdelen og rundt tverrsnitt i overdelen. Findalslaftet tyder på at loftet ble oppført på 1200-tallet, mens portalutformingen tyder på 1400-tallet. Johan Meyer antydet omkring år 1500. Beitskiene er felt inn i tømmerstokkene på samme måte som i Kravikloftene. Loftet har oversval på fire sider noe som er uvanlig i Numedal. Svalgangen i underetasjen ble tilføyd på 1700-tallet. I Telemark er det vanlig svalgang på fire sider, mens i Numedal er loftene som regel uten svalgang på baksiden. Svalgangene har vegger av stavverk. Det eldste treverket av furu skriver seg fra 1300-tallet. De eldste svalgangene har som regel slanke hjørnstolper som Vangestadloftet. Mange loft ble endret eller fornyet på 1600-1700-tallet, særlig svalgangene var utsatt for forfall i vær og vind. Det har opprinnelig vært soverom i 2. etasje. 

Det er inngangsportaler i begge etasjene. På portalen i 2. etasje er det et utskåret mannshode og to ormer. Dette skal kanskje forestille «Gunnar i ormegården» som nevnes i heltekvadet om Sigurd Fåvnesbane og som også finnes i Uvdal stavkirke. Portalene viser en ansiktsmaske symmetrisk flankert av ormefigurer og motivet ligner det tilsvarende i Gol stavkirke. Portalene har dobbeltbuet overligger og regnes som en tidlig stil overtatt fra stavkirkene. Denne stilen ble forlatt og portalen begrenset til to beitskier som var tilstrekkelig for å binde sammen tømmerstokkene (overliggeren har ingen funksjon i et laftet tømmerbygg). Pilastrene på beitskiene minner om Vågå kirke fra tidlig 1100-tall. Novene danner en kurve med overgang til utkraging som bærer svalgangen oppe. Loftet ble beskrevet første gang av Nicolay Nicolaysen.

Roar Hauglid antok at overdelen opprinnelig var et bur, selv om de nesten identiske portalene oppe og nede tyder på at delene er like gamle. Basert på ovaltømmer antok Hauglid at loftet var fra en gang på 1300-tallet. 

## Historiske bilder

Fil:Vangestad nordre, Buskerud - Riksantikvaren-T068 01 0263.jpg|Fra 1949. 
Fil:Vangestad nordre, Buskerud - Riksantikvaren-T068 01 0267.jpg|Fra 1929. 
Fil:Vangestad nordre, Buskerud - Riksantikvaren-T068 01 0264.jpg|Fra 1939. 


## Referanser


## Eksterne lenker
* 
*
Lomsjøen

**Lomsjøen** er en innsjø i Søndre Land kommune i Innlandet fylke. Sjøen er demmet opp i sørøst, hvor Lomsdalselva renner mot Randsfjorden. Demningene har vært brukt i tømmerfløting, og mange hytter i området har tidligere vært brukt av skogbruksarbeidere.

Lomsjøen huser abbor, ørret, sik, og ørekyt.

## Referanser
Martín Cáceres

**José Martín Cáceres Silva** (født 7. april 1987) er en uruguayansk fotballspiller som spiller for den amerikanske klubben .

Han er opprinnelig en midtstopper, men siden han har stor fart, angrepsvilje og gode innlegg gjør han det mer en bra både som høyre og venstre back. Caceres har tidligere spilt for den spanske klubben Villarreal CF, men ble utlånt til Recreativo de Huelva i 2007/08-sesongen. Caceres ble kjøpt av FC Barcelona før 2008/09-sesongen og regnes som en av Europas mest talentfulle forsvarsspillere. Pelado er fysisk sterk og rask, noe som gjør han til vrien spiller å møte én mot én. Han er også god lufta, og er absolutt i stand til å score mål, ikke bare forhindre dem.

## Landslaget
Han ble tatt ut i s tropp til VM i fotball 2018 i Russland.

Han ble tatt ut i s tropp til VM i fotball 2022 i Qatar.

## Referanser


## Eksterne lenker
*
FL

**FL**, **Fl**, **fL** eller **fl** kan vise til:

* Florida, delstat i USA
** Fort Lauderdale, by i Florida
* FL Studio (Fruity Loops), lydprogram
* Liechtenstein, internasjonal bilskiltkode FL
* AirTran Airways, IATA-kode FL
* The Football League, organisasjon som representerer 72 fotballklubber fra England og Wales
* Femtoliter, 10-15 liter
* Forstag-lengde
* FL (kompleksitet)
* Raskeste runde (fastest lap) i motorsport
* Flygenivå (flight level)
* The Flaming Lips, band fra USA
* Frilanser
* Floruit, tidspunkt eller periode noe var aktivt
* kjemisk symbol for grunnstoffet Flerovium (atomnummer 114)
HI

**HI**, **Hi**, **hI** og **hi** kan bety:

* Hi – en hule som dyr kan bo i
* Hawaiʻi, amerikansk delstat
* Hindi (språkkode ISO 630-1)
* Hovedinstruktør
* Hydrogenjodid
* Hærens intendantur
* Havforskningsinstituttet
*«Hi» eller «Khai» – israelsk popsang med Ofra Haza fra 1983

## Se også
* Hi-fi
* Hi Hi Hi, singel av Paul McCartney og Wings
IL

**IL**, **Il**, **iL** og **il** kan bety:

## IL
* Den amerikanske delstaten Illinois
* Forkortelse for «idrettslag».
* Forkortelse for Innsatsleder (i politiet).
Ramah Navajo indianerreservat

**Ramah Navajo indianerreservat** er et indianerreservat for Navajo-stammen og er en ikke-sammenhengende del av Navajo Nation. Reservatet ligger i deler av fylkene Cibola County og McKinley County i den amerikanske delstaten New Mexico, rett øst-sørøst for Zuni-indianerreservatet. Landarealet er 597,445&nbsp;km², og over 95 % av dette er avsatt som tilsynsområde utenfor reservatet. Folketellingen i 2000 registrerte en befolkning på 2&nbsp;167. Reservatets areal utgjør mindre enn 1% av Navajo Nations totale areal.

## Referanser

*  Ramah Navajo Reservation (Tribal Census Tract 9458), Navajo Reservation and Off-Reservation Trust Land, Arizona/New Mexico/Utah United States Census Bureau
MI

**MI**, **Mi**, **mI** og **mi** kan bety:

## MI
*Den amerikanske delstaten Michigan
*Menneskebasert innhenting
*Merkantilt Institutt i Oslo
*Konserveringsmiddelet Methylisothiazolinone, brukt i flere såpeprodukter

## Mi
* Forkortelse for Mika, bok i Bibelen
* Mi (navn), et burmesisk personnavn
NE

**NE**, **Ne**, **nE** og **ne** kan bety:

## NE
*Den amerikanske delstaten Nebraska
*Norsk eiendomsinformasjon

## Ne
*Grunnstoffet Neon
NC

**NC**, **Nc**, **nC** og **nc** kan bety:

## NC
*Den amerikanske delstaten Nord-Carolina.

*Nødsignal til sjøs, signalisert ved flaggene for "N" og "C".
OH

**OH**, **Oh**, **oH** og **oh** kan bety:

## OH
* Den amerikanske delstaten Ohio.
* Hydroksyl, den kjemiske gruppen -OH eller radikalet OH·
* Hydroksid, ionet OH-
SC

**SC**, **Sc**, **sC** og **sc** kan bety:

## SC
*Den amerikanske delstaten Sør-Carolina.
*Grunnstoffet Scandium
* Bildeappen Snapchat
TN

**TN**, **Tn**, **tN** og **tn** kan bety:

## TN
***[[TN-nett]]** (Terra Neutral) - en type kraftdistribusjonsnett der nullpunktet på transformatoren er jordet
* Forkortelse for trigeminusnevralgier
* Forkortelse for amerikanske delstaten Tennessee.
MN

**MN**, **Mn**, **mN** og **mn** kan bety:

## MN
* ISO 3166-koden for landet Mongolia
* NATO-koden for landet Monaco
* Forkortelse for måleenheten meganewton (kraft)
* Postkoden til den amerikanske delstaten Minnesota

## Mn
* Kjemisk symbol for grunnstoffet mangan (atomnr. 25)

## mN
* Forkortelse for måleenheten millinewton (kraft)

## mn
* ISO 639-koden for mongolsk språk
MT

**MT**, **Mt**, **mT** og **mt** kan bety:

## MT
* ISO 3166-koden og NATO-koden for landet Malta
* Forkortelse for skipstypen motortanker (MT)
* Forkortelse for måleenheten megatonn (energi i atomvåpen)
* Forkortelse for den amerikanske delstaten Montana
* Mountain Time

## Mt
* Kjemisk symbol for grunnstoffet meitnerium (atomnr. 109)
* Forkortelse brukt i engelsk og fransk for *mountain* og *mount*.

## mT
* Forkortelse for måleenheten millitesla (magnetisk flukstetthet)

## mt
* Forkortelse for mitokondriell som del av lengre uttrykk, særlig mtDNA
* Forkortelse for metrisk tonn
* ISO 639-koden for maltesisk språk
UT

**UT**, **Ut**, **uT** og **ut** kan bety:

## UT
*Universell Tid, jfr. UTC.
*Den amerikanske delstaten Utah.

## ut
*Norsk ord, det motsatte av *inn*.
*En tone i solfaskalaen, senere byttet ut med do
WA

**WA** kan vise til
* Den amerikanske delstaten Washington.
* Det australske territoriet Vest-Australia (Western Australia).
* World Archery Federation

## Se også
* Wa - pekerside
WV

:*Må ikke forveksles med «VW», forkortelse for [[Volkswagen]].*
**WV**, **Wv**, **wV** og **wv** kan bety:

## WV
*Den amerikanske delstaten Vest-Virginia.